LidanRubinov/Halacha-QA huggingface dataset:
שאלה: מזוזה לא שלי: מסרתי מספר מזוזות לבדיקה. הבעיה היא שאחת המזוזות מתוכן ( שאני לא יכול לזהות איזה היא ) היא מזוזה שמצאתי נטושה עם כל מיני ג אנק באחת המגרות במשרד שהיה לי באתר בנייה בו עבדתי. השאלה שלי מה אני עושה עכשיו? האם אני יכול להשתמש במזוזה הזאת? אם לא -איך אני מאתר אותה? בנוסף- אם אני לא יכול להשתמש בה, האם אני צריך לגנוז אותה? לקבור אותה? רוני
תשובה: אתה יכול להשתמש בה כי ניתן להניח שהמזוזה הופקרה.
שאלה: שירים לועזיים: הרב, יש עניין כלשהו, הלכתי או רעיוני, לא לשמוע שירים לועזיים?
תשובה: אשמח אם תקראו את ההפניות הבאות: ושבת
שאלה: התרמות לבנות: האם מותר לבת להתרים במקום מרכזי למטרות צדקה כאשר היא תעשה זאת בדרך של קריאות ותצעק אל האנשים העוברים והשבים? מצד אחד זה לא כ כ צנוע, מצד שני יכול להיות שלא יהיה אדם אחר שיעשה זאת וזוהי מטרה חשובה מאוד.
תשובה: מותר לבת להתרים, אך "כל כבודה בת מלך פנימה", ואין ראוי שתעמוד במקום ציבורי ותצעק.
שאלה: תפילה ל סוריה: לכבוד הרב רציתי לשאול מדוע צריכים אנו להתפלל על העם הסורי שהם בעצם אויבנו בנפש במקום שנשמח במפלת כל שונאינו וכל מבקשי רעתנו?
תשובה: אינני חושב שצריך להתפלל ל סוריה. קרא את התפילה שאני מתפלל, ולא תמצא שם תפילה ל סוריה. תמצא שם תפילה כפולה המבקשת מריבונו של עולם גם שלא תהיה שפיכות דמים כה נוראה ואכזרית בעולמו של הקב"ה ובצלם אלוקים שהוא ברא, וגם שישלח לנו דעה נכונה מה לעשות במצב הנורא הזה כשכמה עשרות קילומטר מביתינו נרצחים ילדים על ידי גז. האם אתה לא שותף בתפילה הזו?
שאלה: להעניק שם לבת : בשבח והודיה לה יתברך נולדה לנו בת, ביום רביעי כ"ב באלול, אנו מעוניינים לקרוא לה נוגה נגה 1.האם שם זה מומלץ? 2) האם שם זה מתאים? 3) האם יש לאיית שם זה עם ו או בלי? 4) קראתי שנושאי שם זה עשויים להיות בעלי בעיות.חברתיות ונטייה למצבי רוח. האם לשם האיזון כדאי להוסיף כשם שני את השמות שקד או הלל(שני שמות שרציתי מאוד) אם כן, איזה שם להוסיף? ב"ה היום אנו עתידים לצאת מבי"ח, אודה על תשובתכם המהירה ע"מ שנוכל לצאת עם שם. ב ובברכת שבת ושנה טובה.
תשובה: מזל טוב! הרב מישאל רובין מתמצא בעינייני שמות, אני מצטט לך מדבריו: "נוגה - מופיע במקרא, משמעותו אור. כשם של בת המשמעות היא תפילה שהילדה תאיר שפע ברכה לכל. אפשר לכתוב נוגה עם או בלי ו, העיקר שיהגו את השם נכון". מה שקראת על בעיות אצל נושאי שם זה - למיטב הבנתי, אלו לא דברים יהודיים, אין לי מושג מהיכן נלקחו. לכן אין לי תשובה לשאלה אם להוסיף שם וכד  נתינת שם לבת נעשית כאשר האבא עולה לתורה (ביום שני, חמישי או שבת) הוא מודיע לגבאי שנולדה לו בת ואז אומרים תפילה מיוחדת לכבודה הילדה, בתוכה משלבים את השם של הבת. גם האמא מברכת בהזדמנות זאת  ברכת הגומל. יש הבדלי מנהג בין אשכנזים וספרדים. עייני בערך  זבד הבת
שאלה: פיצפוצי אורז: הרב. האם אחרי שאני פותחת חבילה גדולה של פצפוצי אורז ונשארים עוד פצפוצים, האם אני צריכה לשים את השקית במקרר כדי שלא יתפוס חרקים? או לסגור את השקית בצורה מסוימת? כתיבה וחתימה טובה,ושבת
תשובה: לסגור היטב ולשמור במקום לא חם. במידה והיא נשארת הרבה זמן ללא שימוש אז לבדוק קלות לפני השימוש הבא.
שאלה: צום הנקה והריון: אני בהריון חודש שלישי ובנוסף מניקה תינוקת בת שנה וחודשיים, ברור שהתינוקת אוכלת מוצקים אך היא יונקת די הרבה וגם בלילות ואני לא מצליחה לגמול אותה (היא סרבנית מוצץ ואני הפכתי ל"מוצץ" שלה) כך שאם אני לא אניק אותה במיוחד בלילה היא לא תרדם ומסוגלת לבכות עד שלא תקבל מה שהיא רוצה. כמו שציינתי אני גם בהריון וסובלת קצת מבחילות בעיקר אם אני לא אוכלת ושותה. ברור שאני מתכוונת לצום אך אני מפחדת מה אני אמורה לעשות אם לא ארגיש טוב? ממש לא טוב? איך אדע אם מותר לי קצת לשתות? אני גם רוצה לציין שאין לי עזרה מבעלי (הוא נטש אותי ואת הילדה ועבר לגור במקום אחר) כך שאני לבד עם תינוקת (תינוקת מאוד אנרגטית ואקטיבית.) והריון והצום שגם אמור להגמר יותר מאוחר השנה בגלל השעון קיץ ממש מלחיץ אותי. אני רוצה לצום אבל שוב מה אעשה אם ארגיש לדוגמא על סף עילפון או ממש ממש רע מבחינת בחילות והקאות והטיפול בתינוקת. מתי מותר קצת לשתות ובאיזה כמות?
תשובה: עייני בשאלה דומה:
שאלה: ציוד: השנה ריכזתי במסגרת השירות לאומי מועדונית בתוך ביה"ס. כעת, עשיתי סדר ומצאתי שנשארו אצלי חומרי יצירה מעטים מהמועדונית. רציתי לברר מה עליי לעשות עם החומרים? בשנה הזו לא תהיה מועדונית בבית ספר. בנוסף, במהלך השנה כולה השתמשתי בציוד פרטי שלי וקניתי דברים למועדונית מכספי האישי ולא ביקשתי עליהם החזר. האם אפשר להשאיר את החומרים אצלי?
תשובה: וברכת ד  אם זה חומרים שהיו נזרקים א"כ הם מופקרים ואת יכולה להשתמש בהם, אם לא היו נזרקים (שווי ערך) עליך להחזיר למרות שהשתמשת בדברים פרטיים. אמנם אם יש או הייתה מנהלת למועדונית אפשר לייצור איתה קשר ולשאול האם להחזיר, וכנראה שהיא תגיד לך להשאיר בבית. והכל יבוא על מקומו ב כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: הלכה למשה מסיני בתפילין: לכבוד הרב לאחרונה למדנו בגמרא במסכת מכות דף י"א עמ א שרב העיד על דודו רבי חייא שהיו לו תפילין שתפורין בפשתן ולא בגידין ולמרות שהוא מציין שאין הלכה כמותו, עדיין לא מובן איך לרבי חייא היו תפילין כאלה שהרי הלכה למשה מסיני שתפילין תופרין בגידין ועל הל"מ אין מחלוקת. הבנתי שיש מי שגורס בגמרא שם "ספרי" במקום "תפילין" אך יש גם נוסחאות ישנות מהימנות שגורסות "תפילין" אשמח אם הרב יוכל להרחיב. מראש.
תשובה: הקושיה היא רק על הרמב"ם הסובר שאין מחלוקת בהלכה למשה מסיני. כנראה שהרמב"ם גרס אחרת בגמרא כפי שהצעת אם כי לא מצאתי לכך תמיכה בתקליטור כתבי היד שנמצא ברשותי
שאלה: מייל לשאלות אישיות: היי הרב האם עדיין אפשר לשלוח למייל הזה שאלה אישית שאני מעדיף שלא תתפרסם באתר? argaman3 gmail.com
תשובה: אפשר. שבת
שאלה: שינוי שמות: קראו לי רונית. ולפני כשנתיים שמתי לב שכולם (כל החברים) קוראים לי רונה, ואני אהבתי את השם הזה יותר מרונית. אז החלפתי בתעודת זהות ובלי אישור של רב כי אמרתי לעצמי שזה אותו דבר רונית ורונה, אין ממש הבדל שמיים וארץ בין השמות. האם זה לא ר שעשיתי את זה? האם זה כביכול קיצור השם?, מה ששמעתי שאסור לעשות כי זה מקצר חיים וכד? לעונים! שבת
תשובה: וברכת ד  אפשר לשנות שם, אבל כדאי לעשות זאת על פי הנוסח המקובל, דהיינו בקריאת התורה ובפני עשרה. ואז יש פרסום לשינוי. עצם השינוי איננו מקצר חיים, אלא מתחיל חיים, אבל כל זה כאשר נעשה לשם שמים ומתוך כוונה להשתנות לטובה. על כן אם את רוצה לשנות שם יש להשתדל לשנות במהות האדם, ואז לשנות את השם. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: למה לא שמענו את קול הרב (שרלו) בנושא תקציבי הישיבות: לרב, אני לומד באחת הישיבות. אני לא רוצה לקנטר,אבל אני לא מבין למה כתבת על סוריה ולא שמענו את הקול שלך על תקציב לישיבות? אולי זה כדי למצוא. שבת
תשובה: אם אוזניך כרויות להקשיב, אשמח לענות לך, ותוך כדי כך ללמוד אתך ביחד כמה הלכות חשובות בענייני ציבור: א. אתה לא יכול לכתוב שאתה לא רוצה לקנטר אם אתה מקנטר "אולי זה כדי למצוא.". אסור לו לאדם לעשות מעשה זמרי ולבקש שכר כפנחס. אם אתה רוצה לקנטר - קנטר. זה עדיף על ניסיון לרמות את עצמך. אך עדיף כמובן לא לקנטר. ב. כדי לכתוב "לא שמענו את קולך" כפי שאתה כתבת, ועוד בפומבי, אתה צריך כמובן לבחון האם אכן לא התבטאתי בנושא התקציב לישיבות. לו היית מתאמץ מעט, היית קורא במקום בו מבוטאים בדרך כלל דבריי בנושאים שונים, בשו"תים למיניהם, והיית רואה רק לדוגמה אחת את אם היית מתאמץ עוד, היית מוצא ששנים רבות אני מתבטא בשבח התקציב לישיבות, דווקא בבמות חילוניות, כגון בזמנים שהייתי כותב בעיתון הארץ. ההלכה מחייבת אותך לבדוק את העובדות לפני שאתה אומר שלא שמעת את הקול של מישהו, בעיקר בעידן בו יש פשוט את גוגל. ג. הבה נניח שזה נכון. הבה נניח שלא כתבתי על תקציב לישיבות. האם אתה סובר שההסבר היחיד לעובדה שמישהו כותב על סוריה ולא על הישיבות הוא "כדי למצוא.". ואולי יש הסברים אחרים לעובדה הזו? אני יכול להציע 10 הסברים שונים ונוספים, כגון: לא לכתוב על דברים שמובנים מאליהם  שאלה זו נשאל הכותב ושאלה אחרת לא  וכו. ואם כן, האם ההלכה לא מחייבת אותך להימנע מהפרשנות הרעה דווקא? על ההזדמנות ללמוד ביחד קצת מהלכות ציבור. שנה טובה
שאלה: התרת נדר- דחוף!: נדרתי היום נדר שאני מעוניינת להתיר. נוסח הנדר שלי היה: "אני נודרת נדר _______ באם השליח שהיה אמור להגיע יגיע (פחדתי שנעקצתי ב44,000 שקל ונבהלתי נורא). הסתבר שהשליח לא היה אמור להגיע בסוף. הקריאה שקראתי הייתה מתוך לחץ אטומי ודקה לפני התעלפות. האם הנדר עדיין תקף?
תשובה: וברכת ד  קשה מאד להבין את הדברים, האם זה גדר של נדרי אונסין או לא, ולכן כדאי לגשת לרב הסמוך למקום המגורים, כדי שאם צריך לעשות התרה יזמין עוד ב  אנשים ויעשו התרת נדרים. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: שמירת נגיעה - נפלתי: לכבוד הרב! אני בחורה בת 20 באה מבית דתי. אני בקשר עם בחור מזה 8 חודשים ונכשלנו בשמירת נגיעה. אני מאוד רוצה להתחזק ברוחניות ובמידות שלי ולשמור נגיעה תמיד בעז"ה. הבחור לא מעוניין שנשמור נגיעה ואני הסברתי לו שזה חשוב לי מאוד. כמו כן אני רוצה בעל שיהיה לו רב קבוע ושילך לשיעורי תורה.הוא מתנגד לכל בקשותיי. אני בתהליכי פרידה ממנו כי אנו לא מתחזקים יחד. עקב האיסורים שנכשלנו והכשלתי אותו אני ממש עצובה ובדיכאון. מצבי הנפשי אינו טוב ויש לי נקיפות מצפון מאוד חזקות. אני מתכוונת ללכת לשידוכים בעז"ה אך פוחדת מהעבר שלי (מה יאמרו,מה יגידו ועוד.). מה כבוד הרב מציע לי לעשות? מראש וישר כח!!!
תשובה: אני מציע הצעה מאוד פשוטה, ברוח הימים של היום: ספרי לעצמך סיפור אחר. אל תספרי לעצמך את סיפור הכישלונות והחרטה שלך. התבוססות בתוך החרטות והכישלונות לא מקדמת לשום מקום. ספרי את עצמך לעצמך בצורה אחרת לחלוטין: את מצטערת  ספרי הדבר הטוב שאת "מאוד רוצה להתחזק ברוחניות ובמידות ולשמור נגיעה תמיד"  ספרי לעצמך את הסיפור הטוב שאת רוצה מישהו שיהיה קשור גם בתורה  ספרי את הסיפור הטוב שאת רוצה שהקשר ביניכם יהיה קשר שיש בו התחזקות (כמובן, בתוספת הקשר הזוגי והמקושר הפשוט שבין איש ואישה)  ספרי לעצמך שאת רוצה להקים בית שמח ובריא ונאמן וקדוש וטהור  ואז תספרי את הסיפור הנכון, שמוציא ממך את הכוחות הטובים שיש בך, ומאיר פניו אל העתיד, ולא מסתבך בעבר. זו המשמעות האמיתית של התשובה.
שאלה: צניעות: לכבוד הרב! בחורה שלא שמרה נגיעה ומצטערת על זה מאוד, במצב רוח ירוד, וחרטה גדולה. מה לעשות? בדיכאון, איך תתחזק ותשמור?
תשובה: צער ודיכאון הם שני דברים שונים מאד. צער הינה תחושה בריאה, שבאה אחרי כישלון, טעות, הפסד, החמצה וכו, וההרגשה הזו חשובה מאד, כי היא יכולה להביא את מי שחש צער, לאיסוף כוחות, וצעידה קדימה, לעבר עתיד טוב. דיכאון הינו מצב קליני, חולי בנפש, שאינו יכול להביא לאיסוף כוחות וצעידה איתנה אל העתיד, אלא רק מביא דעיכה וקמילה. אז בחורה שחשה צער על "נפילות", כמו כל טחד שמרגיש צער על "נפילות" בשמירת מצוות התורה ודרכה, צריכה לקבל החלטה שלא תחזור על מה שעשתה לא טוב ולא נכון, ולומר את נוסח הוידוי (רמב"ם, הלכות תשובה, פרק א, הלכה א :) "אנא השם, חטאתי עויתי פשעתי לפניך, ועשיתי כך וכך ואני מצטערת על מעשיי, ומתביישת בהם, ולעולם לא אחזור לעשות מעשה זה". וה  יסלח לה.
שאלה: אאשר יצר": האם זה חובה להגיד "אשר יצר"?
תשובה: בוודאי.
שאלה: הנשמה בזמן שינה לא חוזרת לגוף אלא במאמץ נוראי: ביתי בת ה-13 עוברת מצב נורא מדכא בזמן השינה. היא הולכת לישון כרגיל אבל באמצע הלילה היא פתאום רואה את עצמה מעל הגוף, מביטה בחדר רואה הכל מסביב ומנסה לחזור לגוף אך לא יכולה אלא לאחר מאמץ נוראי, ואז היא מתעוררת בפחד נוראי שזה קורה לה. פעם אחת קרה לה שהיא הביטה על עצמה וראהת עוד משהו בחדר והתחילה לפחד שהוא יצליח לחנוק אותה. וניסתה לחזור לגוף ולהתנגד אך זה לא עזר אלא שוב לאחר מאמץ רב מאוד התעוררה ולא הלכה לישון שוב באותו הלילה. אני מדברת על 3-5 השנה. לא יודעים מה לעשות. אנחנו שומרים מצוות, חוזרים בתשובה ב"ה והילדה באופן כללי תלמידה טובה, יש חברות, חוץ מהעובדה שאני מגדלת אותה לבד ללא אבא, וזה לא חסר לה גם אם תגיד שזה כן. אני ממלאת שני תפקידים בצורה יפה מאוד. אז כבוד הרב, אני נואשת ורוצה לדעת מדוע זה קורה לה, ואיך אפשר להוציא את זה ממנה. פעם שאלנו רב ואמר לה אל תתנגדי ואל תנסי לחזור לגוף אבל זה לא משהו בשליטה בזמן השינה, איך אפר לומר כזה דבר? היא פוחדת שזה לוקח אותה למות. יש לה פחדים והמצב לא טוב. בבקשה עזרה בדחיפות
תשובה: אני מבין היטב את המצוקה הזו. כל כך הייתי רוצה לעזור. אולם זה לא התחום שלי. אני לא מכיר את התופעה הזו, ולא יודע מה הדבר הנכון לעשות במצב זה. נראה לי כי יעזור לכן יותר לחפש את הפיתרון בשני מסלולים היחד, ולא לבחור ביניהם: מסלול אחד הוא אכן המסלול של פניה לעולם הרוחני, לאמונה, להוספת אורה, לתפילה ולמעשים טובים, שמאירים את המציאות שלנו. מסלול שני הוא לברר אצל יועץ בתחום הטיפולי האם זו תופעה מוכרת, ואם כן   כיצד מתמודדים איתה בדרך הטבע. כשהולכים הן בדרך האמונה והתפילה והן בדרך הטבע   המסלול ברור יותר. ושנה טובה
שאלה: התרחקות מהדת ואמונה:! אני נערה בת 17, בת למשפחה דתית. בשנים האחרונות התרחקתי מהדת, וההתרחקות שלי התבטאה ב: לבוש חילוני הכולל שורטים וגופיות, אכילה במקומות לא מוכשרים, הסתובבת עם אנשים חילוניים ואתאיסטים, עבירה לבית ספר חילוני מעורבב, רצון להתגייס לצה"ל לתפקיד לחימה, וחבר שאני מסתירה מהוריי כבר שנתיים, כולל איבוד בתולים. הוריי מיושנים ורוצים שאתחתן מידי עם סיום לימודיי, לאדם שהם יבחרו לי, ובכלל אינם מוכנים לשמוע על השכלה גבוהה- אני רוצה ללמוד בחול, באירופה. כיצד אוכל לגרום להם לכבד אותי, ולהבין שלמרות התרחקותי מהדת אני מכבדת אותם? והאם אני מחללת את משפחתי?
תשובה: לך. את שואלת כמה שאלות: כיצד אוכל לגרום להוריי לכבד אותי? האם אני מחללת את משפחתי? ובכן, אני חושב שאת מחללת את כבודך, וזה לפני השאלה על כבוד המשפחה. הקב"ה ציווה אותך בתורה (כמו שהוא ציווה אותי, וכל אחד ואחד) ללכת בדרך מסויימת, ואת לא מכבדת את הקב"ה. הקב"ה נתן לך את יכולת הבחירה בין דרך התורה, שאיננה פשוטה וקלה כלל וכלל, לבין דרך החופשית מהעול המטריד ומכביד של מצוות התורה. נראה לי שבעומק ליבך את מאמינה שיש בורא לעולם, ושהוא ציווה אותנו את מצוות התורה, ושהוא יעניש את מי שלא ישמור את המצוות, ויתן שכר טוב למי שישמור את המצוות. אבל הפיתוי לנהוג אחרת הוא כל כך גדול. הקב"ה נתן לך גוף יפה, ואת כל כך גאה בו, וכיף לך ללכת עם שורטים וגופיות, שאז רואים את היופי שלך. אבל הקב"ה הרי לא רוצה שתלכי בצורה זו. את יכולה לכבד את הורייך, הם בוודאי ירגישו ויעריכו את זה שאת מכבדת אותם, אבל אל תקחי כהנחת יסוד שאם את מכבדת אותם, הם יכבדו אותך, אם בחרת בדרך חיים שאינה דרכם, והם ניסו לחנך אותך ללכת בה. (ואינני רוצה בכלל למקום של הערכת ההורים, ואיך הם מתנהגים אלייך- האם הם " ר" או "לא ר") יכול להיות שהם מיושנים, אבל לשמור את התורה ומצוותיה לא מחייב להיות מיושן. את יכולה, בהחלט, להיות רחבת אופקים, לקנות השכלה גבוהה, ולשמור תורה ומצוות. הנה, פרופ  ישראל אומן, חתן פרס נובל למתמטיקה, הינו יהודי שומר תורה ומצוות, ויש לנו, ברוך ה, עוד הרבה הרבה מדענים שומרי תורה ומצוות. האם את מחללת את המשפחה? אינני יודע מה להגיד לך. בוודאי שאת גורמת להם צער, בוודאי שבחברה שמסביב, לצערי, כשרואים תופעה כזו, בן או בת חילוני למשפחה דתית, החברה מסתכלת על המשפחה כאילו המשפחה גרמה לבן בת לנהוג בדרך זו, והרי את מבינה שזה לא בגלל ההורים. אבל הנה, התורה קובעת לגבי בת של כהן שעשתה מעשה חמור, ומגיע לה עונש מוות על המעשה, שלא הורגים אותה באותה דרך שהורגים כל נערה אחרת שעשתה אותו המעשה, אלא "באש תשרף" (צורת מוות חמורה וקשה יותר, כי) "את אביה היא מחללת". שנה טובה!
שאלה: נרות שבת: מגיל 12 אני מדליקה נר בערב שבת, שמעתי שאם מתחילים בזה אז חשוב להדליק כל שבת גם אם איני בבית. רציתי לדעת אם יש אפשרות אחרי התרת נדרים להפסיק אם ההדלקה הזאת. (המנהג בבית זה שכל אחת עושה מה שהיא חושבת לנכון).
תשובה: בוודאי.
שאלה: כשרות עופות: מה המלצתכם לגבי עופות בהכשר הרב שלוש בחיפה?
תשובה: שבוע טוב מומלץ לעיין בעמוד המומלצים שלנו
שאלה: עישון בראש השנה: לרב. אני מכור מאד לעישון. אין סיכוי שאוכל להתרפא ב-4 ימים. יש לי ציסטה ארכנואידלית (ענקית) שליש מח. עברתי 2 ניתוחי מח בבר מצווה, ואחריו ניתוח לב אחד, שבו בדקו לי את כל האיברים. יש לי מחלות נפש קטנות כמו פסיכוזה (בעבר, בכיתה י סבלתי מפסיכוזה ודיכאון גדול מאד שנמשך כשנה, שהתירו לי רבנים גדולים לצייר בשבת). אני לוקח כ-20 כדורים ביום לטיפול, אך לפעמים כתוצאה מתופעות לוואי, לצערי, אני יושן הרבה ולא בא לבית הכנסת להתפלל ומבטל תורה בשבת, ואח"כ צוחק ומשחק עם החתולה שלי ולפעמים בוכה (בשבת זו בכיתי וסיפרתי לג וק קטן שיש בו צלם אלוקים שאני אוהב בע"ח, וליטפתי אותו וראיתי שהוא מרחם עלי לפי העיניים והמבט שלו). בשבת אני לא מעשן ברוך ה, ואח"כ אם אני לא מעשן 24 שעות ובמוצאי שבת מעשן סיגריה אחת או 2-3 סיגריות הרבה יותר קל והדבר היחידי שעוזר לי להחזיק מעמד ולצאת קצת מצחוק ושגעונות ושטויות, זה עישון (לא הרבה, ולפעמים מספיק עד 4-5 סיגריות ליממה). בראש השנה הזה יש 3 יממות, ואח"כ צום, ואני לא רוצה לחלל שבת ואני מרגיש שלא אחזיק מעמד. האם מותר לי ב-2 הימים של ראש השנה שמק"מ זה בכ"ז עדיין גם יו"ט, להעביר מנר נשמה ולא לכבות ולעשן כמה סיגריות או סיגריה אחת?
תשובה: במצב בו אתה נמצא הדבר מותר לחלוטין. שתתחדש עליך שנה טובה ומתוקה, עם גאולה מצרותיך.
שאלה: לא מצליח: שבוע טוב לרב. אני מאוד פוחד ובצדק לקראת יום הדין בעבר הייתי רואה סרטים לא צנועים במחשב אבל כעת עברתי לפנימיה ואני לומד בישיבה קטנה אבל עדיין קשה לי להוציא את אותם תמונות מהראש האם הרב יכול לעזור?
תשובה: מה עושים כשהיצר הרע מאותת דברים מן העבר? מזמינים גם אותו לראש השנה. אומרים לעצמך ודרך עצמך לו: אני במקום אחר עכשיו  אני לומד בישיבה קטנה ומתקדם בתורה וביראת שמיים  אתה מנסה כל הזמן להפריע - ואני מביא גם אותך לבית המדרש, ואומר לך כי האור שבבית המדרש יגרש אותך  כמה שלא תנסה להפריע לי - אני אדבוק בדרך החדשה שלי, וזה מה שיחליש אותך  ככל שאני אמצא אורות יותר גדולים בתוך בית המדרש - כך אתה עצמך גורש משם. וכך הולכות התמונות מהעבר ונשחקות, ולאט לאט מגורשות מהדעת. מעט מן האור מגרש הרבה מן החושך.
שאלה: דיני מלחמה: הרב! ברצוני לדעת מה דעת תורה בנוגע לשימוש במותרות בבית שנכבש, שהם מעבר לצרכים מבצעיים פרסלאנס בזמן מלחמה? למשל מקלחת, אוכל כשיש מנות קרב וכדומה.
תשובה: וברכת ד  כבוש מלחמה הוא כבוש קנייני ומי שברח אין לו בעלות על הרכוש, כמבואר בגמ  בגיטין. אבל בימינו מקפידים משום מנהג העולם, ואסור לישראל להיות גרועים משאר אומות העולם, ואדרבא אם חלילה דבר כזה מתגלה יהיה חלול ד, שעם ישראל בוזז מותרות. על כן אין להתיר שימוש בשלל או חלילה ביזת אוייב. דברים הכרחיים בכל העולם מקובל. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: צום: אשתי מניקה הנקה מלאה את ילדי בן ה 3 חודשים. הוא איננו מוכן לקחת בקבוק. האם היא מחוייבת בצום יום הכיפורים? והאם ישנם הקלות?
תשובה: בשל העובדה שמדובר במצווה מן התורה אין פטור גורף למניקות. מאידך גיסא, הילד אינו חייב בצום. מה עושים? מתכוננים לצום (מזגן, מים, פירות) ומתחילים לצום, וכשרואים שהילד אינו מקבל את מה שהוא זקוק לו - שותים. בהתחלה פחות מכשיעור, ואם זה לא מספיק - שותים מלא. ושנה טובה
שאלה: שם לבן: מה משמעות השם לבן רעי? האם שם זה מומלץ לקרוא לבן?
תשובה: רועי - שם טוב, בתהילים כתוב "ה  רועי לא אחסר", כלומר הרועה שלי, מי שמכוון את חיי. מתוך תשובה של הרב מישאל רובין
שאלה: בשר בקר בלי הולוגרם: קניתי בשר בקר עם תעודת כשרות רבנות חלק למהדרין של בלדי. האם צריך להיות הולוגרם? יש רק חתימה כחולה על הבשר שכתוב חלק. זה בשר מברזיל.
תשובה: בשר צריך חותם בתוך חותם 1. הדיו שעל הבשר 2. התווית עם שם ההחברה וההכשר אבל במידה והוא נקנה בחנות מושגחת אז לא צריך בכלל ציון כשרות כי התעודה של החנות מספיקה.
שאלה: אבלות: אבי נפטר ואנו נכנסים לימי השלושים, לפני חצי שנה רכשתי כרטיסי טיסה ושהות במלון בחו ל בעסקה פרטית שאיננה ניתנת לביטול ובסכום לא מבוטל ולצורך טיול ומנוחה בבירה אירופאית, האם מותר במהלך ימי השלושים(בשבוע השלישי) לצאת לחופשה בת ארבעה ימים ללא השתתפות ובילויים במועדונים וכיוצא באלה, החזרה לארץ מס ימים לפני תום השלושים. מראש ובכבוד רב.
תשובה: ראשית, תנוחמו מן השמיים. אם ייגרם הפסד מרובה בביטול - הדבר מותר. גם בשל העובדה כי למעשה בראש השנה בטלה גזירת שלושים.
שאלה: כבוד אם חורגת: כבוד הרב אני בן פחות מחמישים, גרוש ונשוי בשנית מזה כשמונה שנים, ילדתי הנשואה ערכה לא מכבר מסיבת הודיה לרגל הולדת הנכד. הוזמנתי לארוע אך נאמר לי מפורשות שנוכחותה של אשתי אינה רצויה ונא לא לבוא איתה. ברור לי כי לגרושתי עלול להיגרם צער חוסר נוחות או כל הרגשה רעה אחרת עקב נוכחותה של אשתי בארוע. כמו כן ברור לי כי אם הייתי בא לבד לארוע, או אפילו רק מציע הצעה כזו לאשתי, היה הדבר גורר אחריו אי בית. ברצוני להדגיש כי אין דבר בלבה של ילדתי על אשתי. (לפחות ככל הידוע לי). בסופו של דבר לא באנו לארוע ומאז אני לא מדבר עם ילדתי. שאלותי הן: 1. איך הייתי אמור לנהוג? 2. איך אני אמור לנהוג כעת. אודה לתשובת הרב במהרה, מאחר ואני מאוד רוצה להגיע לראש השנה בלב שלם ונקי כלפי ביתי היקרה.
תשובה: בשאלות מעין אלו קשה לתת תשובה שהיא נכונה בכל מצב ובכל תנאי. הדברים כל כך תלויים באופי האנשים, ברגישויות, במצבים המשפחתיים וכדו, עד שממש לא ניתן לקבוע מהו הדבר הנכון לעשות בכל מקרה ובכל סיטואציה. נראה לי כי נהגת נכון, ונותרת נאמן לאשתך הנוכחית, וקיימת את "ודבק באשתו", וכך לא פגעת ביסוד הבית שלך. אולם מעתה והלאה קיים את דברי דוד המלך "בקש ורדפהו". נסה למצוא דרך בה כולם בסופו של דבר יחיו ב ויחושו כי זה האופטימום האפשרי במצב המורכב הזה, ואתה תהיה הדבק שמחבר את כולם למקום אחד. האם אתה יכול ללכת בדרך זו?
שאלה: זריקת הדם בקורבן פסח: ב"ה כבוד הרב, מהו המקור בתורה לזריקת דם קורבן הפסח על המזבח? בכבוד רב ובברכת שנה טובה, שמעון
תשובה: אין לכך מקור בתורה שבכתב. זהו לימוד של התורה שבע"פ רמב"ם הלכות מעשה הקרבנות פרק ה  הלכה י"ז הבכור והמעשר והפסח דם כל אחד מהן טעון מתנה אחת בשפיכה כנגד היסוד באי זו רוח שירצה משלש זויות המזבח, שהרי קרן מזרחית דרומית לא היה לה יסוד כמו שביארנו, ומניין שאינן טעונין אלא מתנה אחת שהרי נאמר בבכור ואת דמם תזרוק על המזבח מפי השמועה למדו שהוא הדין במעשר ובפסח שנותן דמן מתנה אחת כבכור. רמב"ם הלכות מעשה הקרבנות פרק ה
שאלה: בחירת שם לבן: אני בחודש השישי להריון השלישי עם בן ורציתי לשאול, אבי שהיה אדם טוב לב נפטר לפני כשנה וחצי ממחלת הסרטן בגיל 67 שמו של אבי היה. - אך קראנו לו בקיצור -. אני מאד רוצה להנציח את שמו של אבי (שהייתי מאד קרובה אליו) וחשבתי לקרוא בע"ה לבני שיוולד.ולהוסיף לו אור (שני ילדיי ושמי ושם בעלי הינם שמות של אור) וזאת משום שאבי נפטר עקב מחלה. האם אפשר לעשות זאת? העניין מאד חשוב לי ומאד קרוב לליבי, האם אפשר להתגבר על העובדה שאקרא לבני על שם אבי בתוספת השם אור?
תשובה: ראשית, שיהיה הריון משמח. זו זכות גדולה לקרוא לילד שלך על שם אביך ולהוסיף את האור לשמו.
שאלה: הסרת כיפה עקב בידוק בטחוני: אני עובד בטחון וחלק מהעבודה שלי הוא להוריד כובעים ולבדוק אותם. כיפות אני לא מוריד לאנשים אך אם יש כובע אני מחוייב לבקש מהאדם שעומד מולי להסיר אותו על מנת שאבדוק אותו. נתקלתי במקרה שלאדם לא הייתה כיפה תחת הכובע ועקב כך הוא לא רצה להסיר את הכובע מראשו. הסברתי לו שאני לא מבקש ממנו לעשות כמה צעדים ללא כיסוי ראש אלא רק שייתן לי אותו לבדיקה של 10 שניות ואני אחזיר לו אותו? הוא סירב להוריד את הכובע. מה ההלכה אומרת לגבי זה?
תשובה: אחלק את תשובתי לשני חלקים: א. מבחינת בין אדם למקום - האדם הזה נהג בדבר שאין לו שורש בהלכה. ההלכה לא אוסרת בשום מצב להוריד את כיסוי הראש כדי לעבור בידוק ביטחוני, ולהתנהגותו אין שום קשר להלכה. ב. מבחינת התחשבות בתחושות של אותו אדם מהבחינה האנושית של ההסתכלות - נכון יהיה להתחשב ככל שניתן ברצונו של אדם שלא להוריד את כובעו, ולהיות רגיש לבקשות של אנשים בכל מצב בו ניתן לעשות זאת ללא סיכון ביטחוני. ויישר כוח
שאלה: תפילין לממהרים: אני עובד במשמרות ולא תמיד אני מספיק להניח תפילין עם מניין ולכן אני מניח על חשבון זמן ההפסקה שלי בעבודה או שאני חוזר הביתה אחרי המשמרת עקב זמן קצר אני לא אומר את כל התפילה,הייתי רוצה לדעת מה הקטעים החשובים שעליי לקרוא עם הנחת התפילין?
תשובה: עם הנחת תפילין עשה לך מנהג קבוע לקרוא קריאת שמע, גם אם זה מחוץ לזמני קריאת שמע. ויישר כוח על המאמץ
שאלה: קשיים באמונה: לרב ובוקר טוב שמי א, בן 22, מתגורר במרכז הארץ. אני מתמודד עם בעיות אמונה קשות במיוחד מצד אחד, אני מקפיד כל שבת, להגיע בכל התפילות לבית הכנסת, עולה כחזן ולפעמים גם לספר התורה, ובסה"כ אני באמת משתדל להיות אדם טוב. גדלתי במשפחה דתית לאומית, הייתי חניך ומדריך בבני עקיבא, ולמדתי 6 שנים בישיבה תיכונית עד גיוסי לצבא, 3 שנים(ללא מסלול הסדר או ישיבה אחרת) אך שבת אני לא שומר. כשאני מגיע הביתה מהתפילה אני מסתגר בחדרי, נועל את הדלת, ויושב על המחשב. האבסורד בחילול השבת שלי, שאני שומע הרצאות של רבנים רבים במשך שעות בשבת קודש, אך יחד עם זאת אני גם מחלל אותה אני מאמין באמונה שלמה בבורא עולם, ואני מקווה שאשתי תהיה יראת שמיים, אך כעת בשלב זה של חיי הצעירים אני מרשה לעצמי לוותר במצוות, פחות מניח תפילין, פחות מקפיד בשמירת העיניים. הורי, גרושים, לא מודעים לעניין, וגם רמתם הרוחנית לא גבוהה במיוחד כך או כך. אני באמת נקרע במצב הזה, מצד אחד אני באמת מתחבר לבורא עולם ומכיר טובה על שפע הטוב שהוא שופך עלינו, ומצד שני אני מחלל את השבת שנתן לנו. למה אני לא משתגע? איך ייתכן שאתמול, במוצאי שבת קודש פרשת ניצבים, עשיתי הבדלה, ובירכתי המבדיל בין קודש לחול, אע"פ שמבחינתי שבת הייתה חול לכל דבר ועניין? מעבר לשיעורי תורה שאני שומע ומאזין בקביעות, אשמח לעוד רעיונות לחזק את האמונה שבי, וכך גם לשמור את השבת
תשובה: הבה נקרא את הסיפור שאתה מספר אחרת. התחלת היטב את הסיפור. בדברים הטובים. אתה משתדל להיות אדם טוב  אתה מקדש את יום השבת  עשית דברים טובים בחייך   הדרכה, צבא וכדו   אתה שומע שיעורי תורה וכדו. ויש גם בעיה. בעיה של חילול שבת, לא מוסבר. לא פתור. וכשאדם מספר לעצמו כך את הסיפור הוא שואל את עצמו   מה קורה, איזה צורך חילול השבת הזה בא לפתור, מה התמורה שהוא משיג כתוצאה מהסתירה שהוא חי בתוכה, ועוד שאלות שחודרות אל נפשו פנימה. ועם השאלות האלו הוא מתייצב לפני ריבונו של עולם, ומבקש ממנו הדרכה וסיוע וחיזוק בתפילה כדי להיגאל מהסתירה הפנימית הזו, ולחיות את החיים שהוא מאמין בהם. ואולי גם ללוות את כל התהליך בדברים שאינם קשורים ישירות לאמונה: יציאה מהבדידות, חברים, ועוד עניינים שונים שפותחים את הנפש ואת הנשמה לתחומים אחרים, ואז מאפשרים גם לאור הנאמנות לשבת להיכנס. האם אתה יכול לצעוד בדרך זו?